29/07/2022 | Administración LocalMunicipal
Carballo
Publicación das bases a mellor proxecto de serie en galego Festival Carballo Interplay 2023

O Carballo Interplay, na súa 10ª edición, que terá lugar en Carballo no mes do 29 de marzo ao 1 de abril, convoca o premio a proxectos de serie en galego, que ten por obxectivo a incentivación e o fomento da creación e a difusión de contidos audiovisuais orixinais en lingua galega en internet. Poderán presentarse proxectos dende a publicación das bases ata o 13 de marzo de 2023. Os proxectos presentados a este premio deben estar referidos á creación de contidos audiovisuais que han reunir as seguintes características básicas: • Deben ser creacións audiovisuais propias e orixinais. • Poden ser de imaxe real, animación, stop motion, técnica combinada, etc. • As creacións audiovisuais deben estar pensadas para seren publicadas e difundidas a través de internet e mediante capítulos, episodios ou partes. • Non hai ningún tipo de restrición de temática, xénero, estilo, nin persoas destinatarias, sempre que non conteñan ningún tipo de contido ofensivo contra ninguén. • Deben ser gravadas orixinalmente en galego e esta debe ser a lingua do seu título e créditos. O premio ten unha dotación económica de 3.000 euros e deberá destinarse exclusivamente á produción de, polo menos, tres vídeos da serie do proxecto premiado. O premio estará suxeito ás posibles retencións fiscais que a lei estableza. Os/as solicitantes deberán enviar ao enderezo electrónico direccion@carballointerplay. com, e indicando no asunto do correo “Proxecto de serie en galego”, a seguinte documentación nun arquivo en formato pdf. • Historial profesional do/a solicitante, persoa, entidade ou produtora. • Sinopse do proxecto (máximo 1 páxina). • Memoria explicativa do proxecto (máximo 5 páxinas). • Guión do primeiro capítulo. • Calendario da produción. • Currículo do equipo técnico e artístico. • Plan de comunicación e presenza en RRSS. • Ligazón a teaser visual da webserie. • Calquera outra documentación que o/a solicitante considere pertinente para a mellor defensa do proxecto. O comité de selección nomeado para o caso escollerá os proxectos fnalistas. Os/as responsables dos proxectos fnalistas terán que defender o seu proxecto facendo un piching nun tempo máximo de 15 minutos ante os/as membros do xurado específco para esta convocatoria, coa intención de convencer da calidade, orixinalidade, necesidade e viabilidade do proxecto. O xurado poderá facer preguntas para coñecer mellor o proxecto presentado. O piching será aberto ao público e terá lugar dentro da programación do festival. O xurado específco estará composto por persoas de recoñecida capacidade dos ámbitos do audiovisual, da creación en rede e da normalización lingüística, un representante do Concello de Carballo e un representante do equipo directivo do festival. O xurado específco publicarase na páxina web do festival. Valorarase a creatividade e a orixinalidade da proposta, a calidade creativa e audiovisual e o impacto favorable para a posta en valor do galego, así como a súa viabilidade de cara á produción. O Concello de Carballo resérvase o dereito de deixar deserto o premio no caso de non concorreren a concurso un mínimo de tres proxectos fnalistas. O proxecto de serie premiada farase público o día da gala de entrega de premios do festival. Cando menos un/ha dos/ as representantes de cada proxecto fnalista deberá estar presentes na devandita gala. Polo menos tres vídeos da serie resultante deberán estar fnalizados para ser estreados na 11ª Edición do Festival Carballo, 22 de xullo de 2022 O Alcalde D. Evencio Ferrero Rodríguez